392 millió forint: az újabb nyertes pályázat a gyõri egyetemen zajló tehetséggondozási tevékenységet hivatott támogatni
A gyõri Széchenyi István Egyetemen a közelmúltban számos nagyarányú fejlesztés valósult meg. Az új épületek használatba vételével azonban nem áll meg a fejlesztés. Egy új nyertes pályázat az Egyetemen zajló tehetséggondozási tevékenységet hivatott támogatni.
A "Tehetséggondozási rendszer és a tudományos-képzési mûhelyek fejlesztése a Széchenyi István Egyetemen" címmel beadott pályázatot a kiíró hatóság 392 498 682 Ft támogatásban részesítette.
A projekt a Társadalmi Megújulás Operatív Program keretében valósulhat meg, TÁMOP-4.2.2/B-10/1-2010-0010 nyilvántartási számon fut.
A 100%-os támogatási intenzitású program három területre koncentrál: a doktori iskolák tevékenységének támogatása, a szakkollégiumok mûködésének segítése, valamint a tudományos diákköri mozgalom feltételeinek javítása.
A Széchenyi István Egyetemen a támogatásból három doktori iskola, valamint négy szakkollégium részesül, amelyek számára jelentõs fejlesztéseket tesz lehetõvé a program.
A pályázatból kurzusokat szervezhetnek, vendégelõadókat hívhatnak, az oktatói kar mellett a doktorandusz és szakkollégista hallgatók is részt vehetnek magyar és külföldi konferenciákon, tanulmányutakon.
Emellett kutatások támogatására és a mûködéshez szükséges eszközök beszerzésére is mód nyílik az elnyert összeg terhére.
A Tudományos és Mûvészeti Diákkör (TMDK) esetében a fõ hangsúly az OTDK-n lesz, az erre való sikeres felkészülést segíti a program: az érdeklõdõ diákok számára külön kurzusok könnyítik majd meg a felkészülést a megmérettetésre - mondta el dr. Farkas Péter PhD, egyetemi adjunktus, a projekt vezetõje.
Széchenyi István Egyetem gyõrirégió